Кадыров Рамзанрэ КIуэкIуэ Юрийрэ Урысейм и ЛIыхъужь Кадыров Ахъмэт-хьэжым и цIэр зэрихьэу Налшык щыIэ уэрамым еплъащ
Шэшэн Республикэм и Iэтащхьэ Кадыров Рамзанрэ Къэбэрдей-Балъкъэр Республикэм и Iэтащхьэ КIуэкIуэ Юрийрэ Урысейм и ЛIыхъужь Кадыров Ахъмэт- хьэжым и цIэр зэрихьэу Налшык щыIэ уэрамым кIуащ икIи Шэшэн Республикэм и япэ Президентым и щIыхькIэ абы щагъэува фэеплъ пхъэбгъум деж удз гъэгъахэр щагъэтIылъащ.
Къэбэрдей-Балъкъэрым и къалащхьэм и уэрамхэм ящыщ зым Шэшэн Республикэм и япэ Президентым и цIэр фIащащ зи лъэпкъым псэемыблэжу хуэлэжьа, абы и къэкIуэнур зыубзыхуа цIыху гъуэзэджэм хуащI пщIэм и дамыгъэу.
КъБР-м и Iэтащхьэмрэ Правительствэмрэ я пресс-IуэхущIапIэ.
